mteb/NusaParagraphEmotionClassification huggingface dataset:
Apo serangan panik tu samo dengan gangguan kecemasan? Menuurt beberapo pakar psikologi serangan lanik samo gangguangvkecemasan berbeda, yang ngebuat mereka hampir samo kareno ini samo samo gangguan menyal dengan ciri yang hamlir mirip. Untuk gangguan kecemasan memang merupoke penyakit mental yang disertii dnegan raso cemas dan takut tali disertoi dengan PTS, samo OCD. Sedangkan untuk serangan lanik biasonyo terjadi secaro tiba tina tanpo alasan atau lenyebab yang jelas. Untuk gejalanyo memnag teliat mirip dan hamper samo, tapi untuk pemicunyo yang berbeda . Pemicu gangguan kecemasan jelas biasonyontakut akan sesuatu yang ngebuat mereka takut dan cemas, dan tejadi dak sering. Amen untuk gangguan panik, dateng tibo tibo tanpo alasan yang jelas dan sering tejadi.
Negaro kito ini memang sering nian tejadi gempa bumi. Entah gempa dari dalam laut atau dari letusan gunung berapi. Aku pernah ngerasoke pas lagi jalan jalan di jogja, hari itu hari keduo aku dijogja memang aku rencano pegi ke candi prambanan. Selamo perjalanan ke candi prambanan idka ngatek ngeraso ado hal aneh yang bakal tejadi. Pas lah nyampek di tempat parkir candi prambanan, pas aku samo rkmbkngan keluar dari mobil aku akget ngapo banyak abu beterbangan. Trus jugo ado uwong yang ngumumke suruh make masker. Aku mulai panik dan ngeraso aneh, ado apolah ini? trus uji salah siko turus disano ngomong amen gunung merapi lagi erupsi, tapi ini cuma abunyo bae yang nyampe ke prambanan. Walaupun dikasih tau mak itu, aku amsih takut dan dak tenang. Ternyato bener dak berapo lamo gempa bumi beguncang, dan aku panik nian. langsung aku ngajaki rombongan balek ke hotel dan kalo biso malemnyo anek kereto ke jakarta.
Pernah dulu pas awal awal begawe, masih baru lulus kuliah jadi belom ado pengalaman ditempat begawe. Aku kebetulan begawe diperusahaan besak dibidang keuangan. Pas pertamo kali masuknkantor aku jingok wong wongnyo tejingok baek baek, samo ramah ramah. Aku masih belom ngerti dulu kan, tapi ternyato selamo setahun aku dka dikasih gawean samo mereka. Selamo setahun aku begawe jadi tukan potocopi smao bikin kopi. Sebenrnyo aku dak tahan tapi aku butuh duit. Jadi aku tahanke selamo setahun begawe disano. Kerjon aku dipegang wong lain, dan aku cumak moto copo smao bikin kopi setiap hari selamo setahun. Entah alo memang mak ini pikir aku di kantor ini. Aku jugo pernah ngeberanike diri marah marah ke Boss Aku, Tapi dio cuek bae. Dio ngomkng itu urusan aku samo tim aku, harus biso diselesaike dewek. Aku dak tau lagi nak make caro apolagi selain pasrah, kareno aku jugo masih butuh duit.
Aku merupoke perawat, jadi sudahaering njingok uwong yang takut samo jarum suntik. Bukan dari kalangan budka kecik bae, bahkan dari kalangan bapak balak yang lah besak dan tejingok kuat jugo biso takut samo jarum suntik. Pernah keajdian sekali pas aku tugas di rumah sakit, aku nerimo pasien yang dijadwalke buat nagmbek darah samo suntik vaksin untuk keperluan medisnyo. Nah waktu itu yang dareng ke ruangan aku bapak bapak berotot, tapi pas aku ngeluarke jarum si bapak ini meringis trus ngomong " sus, jangan lamo lamo te. aku dak berani disuntik" . Kaget aku jingok badannyo besak ternyato takut jarum suntik. Aku pulo agak kesusahan buat nyunyik soalnyo otot bapaknyo jadi tegang. Aku suruh bapak rileks bae, tapi amper ado 15 menutan dak berhasil kareno bapaknyo terlalu takut dna cemas.
Sebelum aku nikah, aku sudah sering nabung. Aku sesehke hasil aku begawe, trus cari smapingan pulo, alhasil sebelom nikah aku lah tebeli rumah walaupun masih rumah subsidi. Alhamdulillah nian aku bersyukur samo Allah SWT. Jadi caro aku nabung untuk beli rumah tuh mulai dari ngumpulke duit DP rumah sebesak 30 juta. waktu itu umur aku masih 24 tahun dan perkiroan aku nikah umur 27/28 tahun. Aku punyo waktu 3-4 tahun untuk ngumpulke duit 30 juta. Waktu itu gaji aku masih sekitar 3 juta, trus buat keperluan hidup aku duo juta bersih. aku siso sejuta buat ngasih ke wong tuo 500 ribu. siso 500 kutabungko, kadang jugo aku nyari sampingan ngojek. Alhamdulillah tiap bulan selalu dapet sejuta kadang malah lebih buat di tabung. Pokoknyo genep 2 tahun ini tabunganku ado 35 juta, akhernyo kubayar dp rumah 30juta, 5 jutanyo aku pakek buat urus surat surat pengurusan rumah.
Ini keduo kalianyo aku di dak lulus SBMPTN. Taun lalu aku jugo ditolak, padahal aku lah mati matian belajar. Sampek aku mikir mungkin aku masih kurang usaho taun lalu, akhernyo taun ini aku lebih giat ken lagi belajarnyo. Tapi smao abe belom rejeki aku, aku ditolak yang keduo kalinyo. Amen nak digambarke aku lah dak tau lagi nak nggambarke makmano perasaan aku sekarang. Yang pasti aku ngeraso sedih kecewa dan ngeraso gagal bahagiake wong tuo aku. Aku cumak biso nangis bae dikamar, kareno amen nak nyesel jugo makmano. Aku memang lah berusaho luar biaso jadi dak aktek yang biso kuseseli, sampek mama aku yang sering ngawani aku belajar tiap hari jadi melok sedih pulo.
Sebelumnkito meninggal dunio, kito biasonyo ngadepi yang namonyo sekarat diantara hidup dan mati. Amen di Islam proses sakaratul maut ini penting, kito harus ngucapke syahadat saat sakratul maut biar kito dianggap mati dalam keadaan islam. Nah tapi menurut kondisi medis tahap tahap wong sekarat jugo biso tejingok. Biasonyo badna wong yang sekarat bakal kadi lemah dan kurang tenago. Dio jugo jadi linglung dan ado kecemasan dalam matonyo. Napas wong yang sekarat jugo idak normal bahkan kulitnyo jugo nunjuke perubahan.  Beberapo bagian badannyo jugo ngalami  gangguan fungsi, bahkan otak saragmyo jugo dak bepungsi dengan baek. Dan telingo bakal jadi salah siko bagian tubuh kito yang befungsi diakher.
Sekitar taon 2019 kemaren, jsemoet puko ado kehebohan tentang penemuan harto karun. Menurut infonyo memang ditemuke emas di perkiroke merupoke peninggalan Kerajaan Sriwijaya di Ogan Komering Ilir (OKI).Tepatnyodi Kecamatan Cengal, Kabupaten OKI, Sumatera Selatan. Tempat ini memang didugo banyak tesimpan harto karun peninggalan jaman Kerajaan Sriwijaya. Kebakaran Hutan dan Lahan (Karhutla) yangvtejadi itulah yang akhernyo nyebabke artefak-artefak kuno bemunculan di sekitar sano, sampek banyak tejadi perburuan oleh wargo sekitar. Peburuan harto karun ini ternyato lah tejadi dari 17 taun yang lalu, tepatnya tahun 2005. Ditahun 2005 memang lertamonkali wargo sano nemuke cincin emas pas lagi nyangkul dihalamn rumahnyo. Hal itu lah bikin si yang punyo rumah kaget dan makin penasaran smapek akhernyo ditemuke bak leninggalam artefak emas dari jamankerajaan sriwijaya.
Imam Ghazali elenah nyebutke amen sakaratul maut sangatlah menyakitkan. Raso sakit yang dirasoke saat manusio ngadepi sakaratul maut mecak menghujam jiwo dan menyebar keseluruh anggota badan manusio. Sehinggo buat uwong yang sakartul maut ngeraso amen dio ditarik-tarik dan dicabut cabut dari tiap urat nasi dan urat sarafnyo, sendi sendinyo, dari akar rambutnyo, nyampek kulit kepala hinggo kakinyo. Gambaran inilah yang ngebuat uwong takut untuk ngadepi sakaratul maut nyo. Tapi banyak uwong yang lupo akan kematian kareno terlalu dibutoke samo gemerlap kehidupan didunio ini. Padahal kito harus selalu inget amen kito galo bakal ngadepi yang namonyo sakaratul maut. Mako berusahokah untuk hidup sesuai ajaran agama islam, Jadilah uwong yang beriman seginggo kito biso dimudahke samo ALLAH SET untuk ngadepi sakaratul maut kito.
Menurut beberapo uwong pakaian yang mencolok atau terllau sedy buat cewek biso ngundang kejahatan sexual buat cewek. Banyak kasus wong dipeloki bahkan samoe diperkosa kareno meneurut beberapo ahli agama kerno baju hang dipke terlalu mengundang syahwat paro lanang idung belang. Tapi menurut aku dka mak itu, aku punyonpengalaman dipeloki uwong yang gilo. Aku omongke gilo kareno dio seneng nunjuke kelaminyo ke aku trus aku dipeloki terus sampe amen aku lati dio jugo lari. Tapi saat itu baju aku sopan nian dak ado ngundang syahwat lanang. Jadi aku kurang setuju dengan pendapat yang ngomong amen baju betino yang terllau tebuka biso ngundnag kejahatan. Walaupun ado benernyo tapi idak 100% persen bener mak itu. Keajdian mak itu bukan salah cewek bae, tapi justru salah lanang yang dak biso ngendalaike nafsu birahinyo.
Agnes Monica, penyanyi Indonesia yang lah berhasel berkarir di Amerika ini jugo punyo banyak segudang penghargaan. Kito galo tau amen Agnes Monica bukan penyanyi biaso, tapi dio punyo kualitas dan jugo dio punyo banyak kepacakan. Bukan cumak nyanyi bae tapi agnes jugo biso akting, nari rnb, dan laennyo. Perlu kamu tau amen Agnes monica selamo karirnyo dio sudah dapet 222 kalo menangke penghargaan di macem macem kategori. Tapi justru anehnyo, penyanyi ini ngomong amen tujuan dio bukanlah dapetke penghargaanyo, meaenke dengan penghargaan yang di dapet dio jadi meraso bertanggung jawab samo fansnyo untuk terus beken karya karya yang terbaek dari dio untuk fans dio.
Video viral tentang polisi lalu lintas yang ngegebuki uwong ditonton samo banyak netijen, dan mengundang simpati wargo buat korban yang digebuki polisi itu. Banyak netijen yang menilai amen tindakan polisi itu dak bener alias maen hakim dewek. Yang akhernyo polisinyo punyo citra jelek dimato wargo. Tapi ternyato fakta kejadian beda samo asumsi wargo, ruponyo lanang yang jadi korban yang digebuki polisi itu awalnyo ditegor samo petugas polisi yang lagi ngejago ketertipan lalu lintas. Dio ditegor kerno dio ngelanggar aturan lalu lintas, trus akhernyo ditilang dengan di ambek motornyo. Si lanang ini dka terimo diambek motornyo smaonpak polisi, kerno dio memnag lagi buru-buru nak bernagkat begae. Akhernyo lanang itu marah ke polsisi dan dio ngelayangke tinjuan pertmaonkali kenpolisinyo. Polisinyo dak terimolah akhernyo polisi itu ngegebuki balek lanang itu pas ke rekam kamera hp. Nah buat netizen amen ado masalah yang belom jelas perkaronyo, dak usah banyak komentar. Lebih baik nunggu jelas dulu masalahnyo baru biso menilai, jangan teburu buru cuma kerno njingok penggalan video yang tesebar di Internet.
Akher akher ini banyak maskapai yang ngeganti jadwal penerbangan sekendaka jidat. Aku pernah mesen pesawat jam 10 pagi, tapi tibo tibo diganti ke jam 8 pagi. Aku memang ngehindari pesawat yang jam 8 kareno aku tau jalan ke bandara bakal macet semacet macetnyo. Aku takut telat ketinggalan pesawat. Nah teenyato jadwal ku diganti ke jam 8 pagi, dan infonyo baru aku dapetke sekitar jam 10 malam. Dan aku baru buka  dna baco infonyo jam 12 malem, alhasil aku kesiangan bangun jam 5 dan keno macet. Akhernyo aku keringgalan pesawat kareno gagal checkin. Aku mintak duit tiket aku balek dak biso, ujinyo sudah ketentuan dari maskapainyo. Makmano ini?? menurut aku, aku yang dirugike kareno mereka ngubah jadwal terlalu mepet ngasih taunyo. Masak dak ngatek duit tiket yang dibalekke. idak propesional nian memang Maskapai di Indonesia ini. Amen nak ganti jadwal jangan ngedadak ngedadak lah, diusrug baelke duit tiket ujinyo meloki peraturan. Amne menurut aku penumpang lah yang dirugike dalam hal mak ini. Maskapainyo memang dak biso propesional dalam ngatur kebijakan.
Ketemu samo kance lamo biso jadi menyenangkan kareno biso nginget ngginget benostalgia ke jaman dulu. Tapi mungkin idak seluruh kance lamo kito yang biso masih asik diajaki ngobrol samo nongkrong. Nah tekadang kito jugo dak sengajo betemu samo kance lamo kito disuatu tempat. Kadang jugo kito galak lupo samo muko nyo, bahkan namonyo. Kadang malah kance kito yang jingok kito duluan. Aku amen tejingok kance lame biasonyo negor bae walupun aku lupo namonyo. Tapi kadang ado yang kaget jingok aku, mungkin bingung kareno memang lah lamo nian dak betemu ajdi agak agak lupo. Tapi aku dak masalah amen wong lupo samo namo aku, Aku jugo psti pernah lupo jugo. Nah asakan kito dak sombong bae amen betemu samo kawna lamo. Jangan jadi sombong ya, walapun kamu meraso lah sukses tapi amen betemu samo aku janagn bian cicak cicak dak jingok.
Kejadin rem blong pas kendaraan ngelewati turunan tajam memang sering tejadi. Hal mak ini memnag sangat menghawaterke nian buat sopir kendaraan. Lebih baik kito tau dulu gejala rem kendaraan kito blong biar biso ngehindari kecelakaan maut. Kendaraan yang remnyo blong punyo ciri-ciri ataupun gejala tertentu. Saat kito narik tuas rem yang dalam tali laju kendaraan kito dak beekurang artinyo ini memang lah ado tando tando keanehan amen remnyo blong. lebih baik berenti sebelom kejadian rem blong dijalanan turunan, dengan ngombinasike rem samo engine break buat melipir ke pinggir jalan. Nah coba perikso komponen remnyo, coba dinginke dulu dan biso lanjut jalan lagi. Tapi mislanyo pas jalan masih ngerasonkeanehan mending jangan berhenti total dan janagn neruske perjalanan.
Kamu punyo masalah bau badan ? Memang dak lemak nian amen ado bau yang menggangu amen lagi nongkrong samo kawan kawan, atau misalnyo lagi ado kencan samo cewek. Nah misalnyo kamu malu kerno kamu pernah ngalami ditegor kerno bau badan, jangan sedih. Sekarang sudah banyak barang barang yang biso bikin badan kito wangi. Tapi paling penting memang ngejago kebersihan badan dengan mandis ehari duo kali, atau mandi pas abis beaktipitas yang banyak ngeluarke keringet belebih. Selain itu jaman sekarnag sudah banyak produk deodoran yang dijual dipasar pasar atau supermarket. Deodoran biso ngatasi keringet belebih dilipatan ketek kito sehinggo biso nyegah bau badan. Nah amen memnag nak lebih wangi lagi biso pake pewangi badan yang disemprot ps abis mandi. Dan jangan lupo pake minyak wangi biar badan kito ngasih bau yang wangi kesekitar kito.
Penderito serangan panik, seringkalo dka dapet peringatan kapan dan dimanondio biso teserang kepanikan. Dari beberapo kejadian memang penderitonyo bakal ngeraso lemah jantung, peneng palak, nak muntah dan gangguan kecemasan laennyo. Anh amen betemu samo wong mak ini dijalanan yang memungkinkan bahayo buat lenderritanyo kamu biso kasih pertolongan ke penderitanyo yaitu: usahoke kamu harus tenang dan ajak uwong yang keno serangan panic jugo ketempat yang tennag dan aman. Tanyoi ke wongvyang kebo serangan panik apo yang mereka pengen sekarang? Amen dio ternyato punyo obat, biso kalian kasih minum obatnyo ke mereka. Ajaki ngobrol mereka dengan kato kato singkat, sederhano dan jelas.
Xio Wang dan sha sha merupoke pasangan laki bini yang amonsamo beumur 36 tahun yang tinggal di chino. Pasangan duo laki bini ini kaget kareno divonis saket kanker hati oleh dokter. Pasalnyo mereka ini merupoke pasangan yang sangat pengen idup sehat, dan sangat memperhatike nutrisi makanan mereka. Jadi mereka kaget waktu divonis samo dokter amen keno penyakit kanker hati. Ternyato setelah diperatike, saking sennegnyo samo nutrisi pasangan duo laki bini ini sering ngonsumsi buah. kareno saking senengnyo samo buah buahan pasangan ini sering beburu buah murah maksudnyo buat hemat. Tapi saking seringnyo mereka dak punyo cukup tempat di kulkas untuk nyimpen buah buahan mereka. Alhasil setiap makan buah, mereka bakal makan buah buahan yang sebnernyo udah dak layak makan dulu. Baru setelah buah yang dak layak makan abes, mereka makan buah yang seger. Ternyato kebiasaan mereka inilah yang akhernyo nimbulke kanker hati buat mereka.
Ibu Siti Zaenah wargo dusun Sukapura, Kecamatan Cidaun, Cianjur Jawa Barat ngalami kejadian aneh yaitu hamil cuma dalam waktu duo jam trus melahirke. Nah hal ini memang ngebikin bu Situ Zaenah kaget kareno dio dinyatoke hamil dan duo jam kemudian harus ngelahirke. Pak Erman selaku kepala puskesmas Cidaun ngejelaske kondisi yang dialami ibu siti zainah ini meman mg jarang terjadi tapi pernah tejadi. Memang tejingok idak masuk diakal, tapi menurut medis hal ini disebut hamil samar. Hamil samar yang idak punyo ciri ciri kehamilan yang dirasoke samo ibu hamil. Ngapo biso tejadi hamil samar? Nah ternyato penyebab hamil samar ini aalah faktor bentuk tubuh ibu hamil itu dewek, samo program KB yang dio meloki.
Penyakit agiraphobia yang diserito beberapo uwong memnag sangat menyikso. Bayangke bae kamu dak biso bekatifitas mecak wong normal, jangan kan nak pegi begawe, kamu nak ngelakuke aktipitas sehari hari abe kamu bakal cemas dan takut. Kemungkinan kamu bakal tinggal didalem rumah bae amen penyakit agoraphobia yang kamu derito sudha akut. Menurut aku amen kamu lah nemuke tando tando gejala penyakit ini lebih baik segero periksoke diri ke psikiater terdekat. Kerno semakin cepat diketahui, mako semakin cepat jugo ditangani untuk penyembuhan. Kerno amen lah akut kamu bakal dak ngerasoke hidup samo sekali. Jadi menurut aku kito harus peka samo apo yang kito raso, sekalipun mental yang sakit jangan malu untuk datang ke psikiater.
Aku ini memang pemakai setia kartu simpati telkomsel. Entah berapo banyak Pulsa yang aku beli, secaro aku lah 10 tahun make kartu simpati telkomsel dak pernah ganti. Nah ternyato tiap kito beli pulsa kito bakal dapet poin untuk agek biso ditukerke samo hadiah. Jafi setiap pembelian 10.000 pulsa agek dapet 5 poin. Promonyo sudah dari 3 tahun yang lalu. Nah kebetulan aku menang undian dari Telkomsel ini, dapet Hp android. Nah caronyo amen nak melok undian gampang sih, kalo pas kamu ngisi pulsa trus kan agek kamu dapet poin. Nah poin itu agek kamu tukerke ke no undian biso milih satu nomer undian untuk 1 poin. jadi aku sering tukerke jadi aku banyak dapet no undian. Tapi memang aku lagi beruntung sikok no undian aku nyantol dapet hp android.
Untuk nyiapke ujian SNMPTN aku melok bimbingan belajar yang lumayan bagus di jogja. Namonyo Ganesha, aku melok itu buat persiapan melok ujian seleksi SNMPTN. Aku ngambek paket 3 bulan, jadi selamo disano kito diaksih materi pelajaran umum smao pelaran IPA/IPS sesuai samo jurusan yang nak kito amebk agek. Trus tu kito ado kelas amper tiap hari, setelah ngupas materi, kito jugo bakal ngebahas soal soal uang pernah diujike di SNMPTN taun-taun sebelomnyo. Nah kito jugo bakal sering try out alias uji cubo ngerjoke soal soal tes untuk latihan. Pokoknyo bimbel di ganesha bemanfaat nian buat aku. Terbukti memang aku lah dinyatoke lulus SNMPTN taun ini dan biso jadi mahasiswo baru di Universitas Gajah Mada. Buat yang len meok SNMPTN biso cubo melok bimbel di Ganesha jogja.
Kehidupan manusio di dunio ini mmeang penuh nian misteri. Dan manusio jugo punyo sifat penasaran tang besak atas segalo fenomena atau kejadian yang terjadi di dunio ini. Mecak dijelaske dalam agam Islam amen kehidupan yang kito sekarang jalani bukanlah sikok sikoknyo kehidupan. Dalam Agama Islam dijelaske amen kehidupan Ini cuma sebagian bae dari keseluruhan alam semesta yang kito tahu. Di Islam jugo kito diwajibke percayo samo kehidupan yang idak kasat mato. Nah makmano mahluk yang hidup bedampingan samo kito tapi dak biso kito liat samo mato telanjang. Nah ado memang beberapo pengalaman manusio yang jingok manusio kasat mato ini mecak jin, setan ataupun hantu. Setiap reaksi uwong yang biso liat memang bedo bedo, amen perasaan kaget itu pasti ado. Tapi selain kahet reaksi yang keluar dari uwong yang jingok mahluk alus ini memang bedo bedo dan kadang tedenger lucu amen disimak.
Kami tau dak chef cantik yang seksi dari palembang, yang namonyo farah quin? Ternyato dio pernah cerito amen dulu dio pernah idup sebatang karo di Amerika. Dio cerito amen masa itu amsa yang apling menyedihkan buat dio, waktu ini di indoensia lagi krisis moneter,  Nah farah quin yang algi di amerika tuh lagi kuliah di keuangan, tapi kareno lagi krismon jadi dio akhernyo ngambek sekolah masak masak. Segalonyo dio urus dewek idka minta uwong tuonyo, dio cerito kalo dio begawe ajdi pelayan di restoran buat menuhi kebutuhan dio, bayar sekolahnyo, pokoknyo seluruhnyo dio lenuhi dewek. Trus tuh selamo 5 taun idka ditengoki smao wong tuonyo kareno emang ngatek duit pulo wong tuonyo nak nengok dio di amerika. Dio amen inget itu galak sedih, tapi jugo banggo karneo dio biso mandiri.
Ado pepatah yang ngomkng amen hasil itu dka mungki menghianati usaha, ngapo aku dak setuju nian kali ini. Aku dak setuju kareno menurut aku, aku sudha usaha mati matian buat velajar dan berdoa untuk lolos SBMPTN tapi ternyato hasil yang aku dapetken dka sesuai samo usaha yang aku buat. Aku ngeraso kadang idup ini dak adil samo aku, aku jugo jingok kawna aku yang santai santai bae ternyato lolos ujian SBMPTN. Makonyo aku dak setuju samo pernyataan amen hasil dak mungkin ngehianati usaho, dak tebukti smao kejadian yang aku alami dewek. Aku kecewa, marah dan ngeraso dak adil kareno usaha aku dihianati smao hasilnyo.
Kemaren aku melok ujian seleksi masuk SMA paporit dikota aku. Aku memang sering ranking di kelas pas di SMP aku dulu, tapi dak pernah juaro umum. Dan SMP aku dulu bukan SMP paporit. Nah kemaren pas aku melok seleksi tes masuk SMA paporit ini, aku jingok banyak nian yang daptar. Rato rato dari budak sekolah paporit di dusun aku samo di kota muaro enim ( kotanyo dusun aku). Aku idak banyak beharap nian, kareno dari amper seribu yang daptar cuma diambek 180 siswa dengan urutna ranking dari 1-180. Aku dak pulo tau makmano otak budak budak laen, tali dari pas aku ngerjoke soal kemaren dak pulo saro sih buat aku. Tapi aku jugo dak tau bener apo idaknyo jawaban aku. Sampe kemaren pas hari pengumuman aku suruh mamak aku baw njingok, dan aku dak beharep banyak. Tapi ternyato mamak aku nelpon ke rumah ngabari, amen aku peringkat 48 dari 180 siswa. Ya Allah dak nyangko nian, walaupun idak ranking dipucuk tapi jadilah buat aku itu jugo lah bagus nian idka dibelakang sekali.
Kemaren ado pegawai bangunan yang menang undian simpedes bank BRI. Dio dapet mobil suzuki carry. Menurut aku lumayan nian amen ado undian mecak ini, asakan yang dapet emang uwong yang ngebutuhke, mecak tetanggo aku ini kan lumayan mobilnyo biso dio jadike modal usaha pasir buat bangun. Apolagi dio juga tukang bangunan, dis seneng nian kemaren pas diaksih tau menang undian tabungan simpedes kemaren. Sampek besujud sokor. Kami pulo melok senneg njingoknyo, laen kalo buat uwong yang mampu dak usahlah melok melok undian, kasihlah kesempatan buat uwong yang butuh. Amen undian biso nargetke wong yang butuh kan pacak ngebantu perekonomian uwong miskin.
Siapo yang dak ngerasoke sedih amen ditinggal mati samo uwong tecinto? Mecak Bungo citro lestari yang keilangan lakinyo ngedadak. Dak ado tando tando sakit atau makmano, tibo tibo mati. Jadi ceritonyo si asraf lakinyo bunga tuh bark baek bae dak katek saket dak akatek apopun, Masih ketemuan samo artis siapo mak itu di plaza senayan. Trus BCL jugo masih ngejuri di Indonesian Idol, pas balek le rumah pas nak tedok lakinyo sempet mintak buatke mi instan. Trus BCL ngomong gek dulu nak bersihke makeup dulu, sapo sangko abes BCL bersihke muko dio jingok lakinyo lah dak katek nyawo. Memang nian ajal dak pernah ado yang tau. Sampek pas penguburanyo BCl kejingokan sedih nian tepokol nian mecaknyo perasaannyo.
Pernikahan adalah penyatuan antaro lanang samo betino dalem ikatan yang sah secaro hukum atau agama. Nah sebagai wong Islam biat aku untuk nikah bukan cuma untuk hal mak itu, tapi didalem agama Islam kami umat Islam diajarke pernikahan itu berupo kewajiban kito sebagai laki untuk selalu beriman, bertawakal dijalan Allah dan idak lupo pulo untuk ngebimbing bini kito. Tujuan menikah dalem islam tuh buat nyari pahala, kareno setiap perlakuan baek apopun didalem pernikahan itu pahalanyo besak.  Mudah mudahan bae pernikahan aku samo bini aku ini selalu dikasih kebahagian yang mawadah dan warrahmah. Semoga bae Allah SWT selalu ngerahmati rumah tanggo kami ini dengan segalo kebaikan.
Betino mano yang dak seneng diajak nikah? Menurut aku amper dak katek betino jaman mak ini yang dak seneng diajaki nikah. Nikah tuh memang impian setiap betino dan merupoke suatu hal yang paling mereka tungguke. Setiap betino pasti pengen punyo acaro resepsi pernikahan yang megah, dan mewah. Itu takaran kebahagian pernikahan di pikirna betino, tapi beda samo lanang. Amen lanang mikirke nikah lebih ke maso depan kareno lanang gek yang punyo tanggung jawba nafkahi keluargo. Kebahagiaan wong lanang dipernikahan tuh cukup punyo bini yang bersyukur, punyo bino yang ngertiin dio. Lanang malah kebanyakan dak peduli samo resepsi nikahan yang mecak mano. Makonyo kebanyakan nikahan yang ngurus perintilannyo dari pihak betino.
Nginget Resepsi pernikahan aku yang aku buat di bali waktu itu. Waktu itu aku cumak ngundnag keluargo deket bae sekitar 500 undangan tamu. Trus aku minta samo WOnyo untuk ngasih tema pink buat dekornyo,. Trus kami pilih Villa Alilla Bali untuk tempat resepsinyo. Acaranyo jugo dimulai pas jam matahari tebenam dari jam 4 sore nyampek ke jam 8 malam. Kami jugo milih pemandangan di luar untuk tempat resepsi kami, kareno biar dak panas, pacak keno angin. Kami jugo ngundang Rossa nyanyi pas waktu itu sebagai bintang tamu bandnyo. Pecah nian malem itu, kangen amen diinget inget. Tapi menikah cuma sekali seumur hidup, jadi cuma biso nginget nginget bae.
Manusio tu sewajarnyo memang punyo perasaan takut. Perasaan takut yang dipunyo tiap manusio memang kadarnyo berbeda beda tiap uwong. Dalam ngejalani kehidupan kito memang dak mungkin untuk hidup dengan kemampuan kito dewek. Kito pasti ngebutuhke wong lain sebagai sandaran untuk ngejalani hidup. Banyak uwong yang takut bakal ngeraso idup dewekan sampe tuo kerno dka berhasil ketemu jodohnyo. Mereka ngeraso takut dewekan terus sampe mereka tuo, dak biso nikah dan punyo keturunan. Nah makonyo buat kamu kamu yang dak biaso besosialisasi, ayo cubo besoisalisasi ke lingkungan sekitar. Sosialisasi tuh penting untuk kito ngejalani kehidupan. Memang bener kito dka mungkin hidupu sebatang karo semaso kito hidup. Mako dari itu ayo berbuat baeklah ke sesamo uwong sekitar kito, biar uwong jugo seneng ado disekitar kito. Perbanyak teman yang biso ngajak kito tumbuh jadi uwong yang lebih baek. Untuk masab jodoh doake bae samo Allah SWT, minta dipercepat takdir betemu samo jodoh.
Kisah ibu sindy yang menangke hadiah umrah kareno melok bepartisipasi vaksin covid 19 memang biso jadi contoh yang baek. Menurut pengakuan bu sindy, dio melok vaksin covid 19 bukan kareno ngincer hadiah umrohnyo. Malahan waktu dik dinyatoke menang undian itu, dio samo sekali tekaget kaget antaro percayo samo dak pecayo kalo dio memeng pemenangnyo. Kareno dio memang idka mengharap menang undian. Dio melok vaksin kareno dio ngeraso wargo negaro Indonesia yang baek yang harus ngedukung pemerintah dalam ngatasi virus covid 19 yang sudah menyebar dak tekendali di Indonesia ini. Nah ternyato niatnyo ini malah dibalekke samo tuhan, bu sindy jadi pemenang untuk pegi umroh gratis ke tanah suci Mekkah. Nah buat kito kito ayo segera caksin covid 19, guno ngedukung rencano pemerintah dalam ngatasi covid 19 ini.
Hari pernikahan ternyato jadinhari spesial dan membahagiake pulo buat wong lanang. Memang kesannyo aemn kawen wong betino bae yang tejingok seneng nian. Tapi nyatonyo idak mak itu, wong lanang jugo ngerasoke kebahagiaan yang samo. Apolagi betino yang dinikahinyonadala wong yang dio cintoi. Bahkn buat wong lanang menikah suatu yang sakral nian, istilahnyo janji yang ahrus dio tepati dihadapan tuhan langsung. Buat wong lanang nikah berarti tanggung jawab, mako bukan perasaan bahagia bae yang dirasoke tapi jugo ngerasoke perubahan hidup dalam mikul tanggung jawab besak kerno akhirnyo dio biso jadi pemimpin di keluargo yang dio bangun. Memang untuk urusan pesta wong lanang dak pulo antusias kerno memnag fokusnyo lebih ke kehidupan setelah nikah. Itulah mecaknyo keliatan amen lanang dka meraso tertarik samo eprnikahan adalah salah besak. Selagi pernikahan itu memang samo wong yang dicintoi wong lanang jugo pasti ngerasoke perasaan bahagia smao mecak perasaan betino.
Mungin ini agam kedengaran gilo, aku pernah pegi ke singapore secaro dka sengajo. Maksudnyo aku ngatek niat nak jalan jalan ke singapore. Tapi pengalaman ini malah jadi lengalaman yang menyenangkan buat aku. Jadi dulu aku melok group milis tentang ekonomi asia pasifik, dak taunyo di group ith ado sebatan pamfet mecak undnagan buat dateng ke acaro Google Indie Developer day se asia pasifik. Aku sebenernyo dka tau itu acaro apo, tapi aku isi bae data diri aku melok daftar. Aku pikir paling dak keterimo, eh ternyato aku keterimo disano. Akhernyo aku nyari tiket balek pegi ke singapur. Nah selamo disano aku jugo belom nyari penginapan, tapi aku ketemu sesamo wong indknesia yang kuliah disano, dio nawarke nginep ditempat dio dan akhernyo aku nginep dan jalan jalan duo hari di singapur. Bener bener dak kudugo dan memang menyenangkan nian.
Aku phobia samo korek api kayu, Dulu wong tuo aku punyo toko kelontong. Kebetulan jualan korek api kayu ini, amen ado wong dateng ke toko kelontong kami trus beli korek api kayu untuk ngidupke rokok aku pasti langsung nangis. Selain nangis aku jugo dak tahan samo baunyo amen dibakar, samo bentuk batang kayu yang keceik kecik trus ado pentolnyo aku meraso jijik. Apolagi amen abis buat bakar, pentolnyo berubah jadi item makin aku jijik. Pernah kejadian aku beli makanan di warung makan mak itu. Pas aku naka beli tejingok oleh aku banyak bekas kayu korek api yang lah tepake yang ujung pentolnyo warno item beserakan dimano mano. Kareno aku ngeraso jijik dan takut laju aku dak jadi beli makan disano.
Bini dari Adhi Permana Putra yang merupoke artis Ibu kota Kesha Ratuliu yang sekarang ternyato lagi hamil anak keduo.Pas ditemui samo wartawan Kesha Ratuliu ngomong amen Dio lagi hamil anak keduo, dan kehamilannyonini diluar dari rencano dio, mengingat umur anak pertamonyo yang masih kecik. Walaupun dio sempet kaget dengan kehamilannyo yang diluar rencano ini tapi dio nuturke amen dio dak meraso nyesel atau apapun. Dio bahagia biso dapet amanah untuk yang keduo kalinyo. Menurut dio jugo kehamilan dio yang keduo ini idak banyak merepotke, alias hamil kebo. Menurt dio kehamilan keduo ini jugk mirip nian smao kehamilan pertamonyo, cuma memang agak capek bae kareno kan smabil ngurus anaknyo yang pertamo. Dio jugo ngomong amen menurut dio kehamilan keduo dio kali ini, dio ngerasoke ngidam yang idka dio rasoke dikehamilan pertamo.
Manusio yang paking takut samo Allah SWT artinyo dio takut amen mereka bebuat duso. Mereka bakal sebiso mungkin ngehindari perbuatan perbuatan yang nimbulke duso. Menurut ulama manusio yang biso menahan dirinyo untuk idak bebuat duso kerno ngeraso Allah SWT sedang ngawasi mereka biasonyo mereka punyo sipat khauf. Sipat yang mano mereka meraso Allah SWT sedang namoake dzatnyo dari balik Arsh-nyo. Dan dituliske dalam Al-quran firman Allah SWT "Dan adopun yang takut smao kebesakan tuhannyo dan menahan diri dari keinginan hawo nafsunyo. Mako sungguh syurgolah tempat tinggalnyo." ( QS An-Nazia [79]; 40-41 ). Itulah yang sudha dijanjike Allah SWT menurut firman-Nyo dalam Al-Quran.
Kasus KDRT yang dialami smao Venna Melinda bininyo Ferry irawan bermula memang sudah dari awal mereka nikah. Dulu setiap ado masalah memang ferrily sering ngancem venna melinda untuk ninggalke atau nyerai si venna melinda. Dulu venna sellau takut amen diancem untuk ditinggalke, kernokan malu smao anak anaknyo kerno ini kawinnyo yang keduo kali. Tapi hari disaat dio ngalami KDRT pas dihotel daerah kediri itu, dio dak takut lagi smao ancamannyo ferry irawan. Kejadian itu bemulo saat venna melinda ado tugas dari dapilmdi kabupaten kediri, feri melok untuk ngerewangi bininyo itu. Baru nyampe hotel mereka beduo ini ceckcok urusan ranjang, ujinyo vena dak biso ngelayani lakinyo kerno kondisi dio yang lagi capek. Akhernyo ferry ngancem nak ninggalke venna, kareno meraso selalu diancem si venna pun kesukut emosi akhirnyo cekcok dan berakhir dengan kejadian KDRT tesebut.
Dulu pernah kejadian waktu masih kuliah, aku dipeloki samo wong yang dak aku kenal. Ceritonyo aku baru balek dari rumah om aku di bogor, aku biaso memang diantar nyampek kosan. Hari itu om aku dak biso nganter nyampek kosan. Aku cuma dianter ke stasiun bogor naik kereto kejakarta. Waktu itu sekitaran jam 9 malam, aku memang niat nak naek taksi bae, tapi entah ngapo sayang ongkosnyo. Akhernyo aku naek busway berenti di belakang kampus, kebetulan kosan aku ado diderah delan kampus, jadi aku harus jalan kaki ngelewati dalem kampus. Agak takut sih emang mano kampus aku tuh pencahayanyo dak bagus. Ps nyampe di fakultas Bahasa dan Seni aku tuh ngeraos ado cowok mecak bapak bapak yang meloki aku dari belakang. Aku takut laju kucepetke jalan aku, dio malah melok cepet pulo.
Dulu pernah pas masih tinggal dijakarta, aku lagi nak nyari makan malem keluar kosan. Kebetulan aku janjian samo akwan aku diluar, nah aku pegi dewekan jalan kaki. Dak lamo dari belakang ado budak kecik meloki aku. Amen aku berenti dio jugo melok berenti, aku nyebrang jalan dio jugo melok nyebrang jalan. Sampek akhernyo aku berenti di tempat kareno aku ngeraso takut. Kujingok dio jugo melok berenti dna idak jalan jalan, akheenyo aku beranike diri buat nanyo kedio. Trus dio ngomkng amen dio kesasar dak tau jalan mintak anter ke ke rumahnyo. Aku ngeraso makin takut dan aneh, akhernyo ado bapak gojek disano trus kuceritoke ke bapak gojek, aku ngomong anterke budka itu gek ku bayar. Tibo tibo budaknyo dak galak dan langsung pegi sambil ketawo tawo.
Kejadian umat muslim yangvtesknggung samo pidato ahok wkatu di kepulauan seribu semaso pemilihan gubernur DKI jakarta, memang bikin beberapo kelompok umat islam marah. Waktu itu memang banyak tokoh tokoh agama yang make surat alquran tepatnyo surat al maidah ayat 52 yang isinyo secaro garis besak ngajak wargo muslim untyk milih pemimpin yang beagama muslim jugo. Si Ahok waktu itu ngeraso ini merugike dio yang akhernyo dalam pidatonyo dio nyeruke secaro garis besaknyo, dio minta ke wargo jangan galak dibang bangeke samo tokoh agama yang make surat alquran untuk idak milih dio jadi gubernur DKI jakarta selanjutnyo. Nah ternyato hal ini yang akhernyo ngebuat umat islam marah besak dna ngeraso tesinggung kareno dinilai ahok menilai amen alquranlah yang ajarannyo ngebange bangeke umat islam.
siapo sih yang dak marah njingok pasanganyo selingkuh samo wong lain? Aku jingoki video uwong betino betino yang mergoki lakinyo dihotel samo pelakornyo bae melok emosi. Apolagi betino yang ngalami diselingkuhi. Amen posisi aku yang diselingkuhi sudah pasti aku lok singo yang lapar. Bukan ku umpati bae betinonyo, tapi ku cabek cabek makek kuku aku. Dak terimo bian aku amen ado uwong diselingkuhi. Tapi menurut aku jangan pelakornyo bae yang diserang, lanang jugo harus diserang. Dak tau malu pulo kadang lanang ni amen lah bebini dirumah masih bae nyari betino laen. Memang dasar lanangnyo jugk kegalakan nian. Menurut aku memang alanngnyo yang paleng salah amen smaoe tejadi peselingkuhan. Amen lanang kiat iman idka mungkin gampang tegoda samo cewek perek mak itu.
Tekadang banyak uwong yang ngeraos bersalah atas sebuah kejadian yang diluar kendali dio, misalnyo mereka ngeraso bersalah kernonmereka dak biso ngelakuke sesuatu hal untuk ngehindari sebuah kejadian yang bikin bahayo. Hal ini kan memang diluar kemampuanyo, tapi ado uwong yang malah ngeraos bersalah. Hal ini sudah dak wajar untik uwong yang ngeraos bersalah kerno hal hal yang diluar kendalinyo. Wong yang punyo sipat mak ini kemungkinan ngidap penyakit mental yang disebut enosimania. Penyesalan mereka dengan raso bersalah yang mereka tanggung biso ngebahayoke kesehatan mental mereka. Mako dari itu diperluke beberapo langkah penanganan untuk wong itu biso ngelepaske raso bersalahnyo, kerno memang hal itu bukan salahnyo dio.
Uwong yang nyerobot antrean dengan alasan apopun dak biso diterimo menurut aku. Bukan bikin wong kesel dan marah bae, tapi nyerobot antrean itu merampas haknyo wong laen. Ini nandoke amen dio sudah bebuat jahat ke wong lain. Sebenenyo menurut aku budayo ngantri ini harus ditanemke sejak kecik, diajarke untuk anak anak kito. Banyak pelajaran yang biso diambek dengan kito ngebudayoke ngantri dengan bener. Diantaranyo melatih kesabaran, ngehargoi uwong lain, ida mentingke diri dewek dan laen sebagainyo. Jadi menurut aku siapopun uwong yang galak nyerobot antrean tandonyo dio dak didik dengan baek waktu keciknyo. Masalah ngantri bae masih dak biso sabar. Dan perlunyo budayo ngantri ini harus diterapke dalam setiap bangso, kareno budayo ngantri ini biso mencerminke karakter bangso kito.
keponakan aku itu korban perceraian wong tuonyo. Kareno mamak samo bapaknyo masih ngurus berkas perceraian yang belom kelar, sepupu aku dititpke sementaro dirumah mamak. Aku tantenyo kesian amen njingok dio, dio anaknyo kakak aku yang keduo. Namonyo Zeta, sebenernyo dulu budaknyo periang trus pinter pulo disekolah. Tapi smeenjak kaka aku samo bininyo cere, budak ini jadi lebih murung, pendiem samo sedih. Aku samo mamak aku agak khawatir samo dio, Dio juga lah seminggu ini dak galak pegi sekolah, makan pulo harus dipakso samo mamak aku. Kasian nian dio harus ngalami hal mak ini di usionyo yang harusnyo lagi amen maen samo kawannyo, harus belajar untuk masa depan dio. Semangat yo Zeta, badai pasti berlalu.
Aku wongnyo memang seneng nian maen fashio , seneng samo dres dres jadul. Pernah garo garo ado acara samo kawan aku di cafe, aku dandan abis abisan. Aku milih begayo ala ala cewek cewek vintage make rok jadulu. Pas tuh kan kawan aku ni ternyato njemputi aku dnegan motor kerno mobilnyo amsih dibengkel. Akhernyo aku pegi dengan naek motor smabil amek rok. Biso dak kamu bayangke makmano ribetnyo aku amen nak duduk miring dak nyaman. Akhernyo yosudahlah aku duduk mecak lanang, akhernyo smapelah ke tempatnyo tanpo ado masalah samo sekali. Nah aps baleknyo aku nak duduk mecak lanang lagi, tibo tibo tedenger bunyi krek. Nah aku lah meker mesti rok aku ni yang sobek kerno aku duduk mecak cowok dimotor. Ternyato njelah nian, wong wong disekitar pun njingok rokku yang robek. Yaallah maluan nian aku rasonyo nak ditelen bumi abe.
Untuk para korban pelecehan seksual, Memang trauma yang dirasoke sangat susah hilang. Apalagi pelakunyo uwong terdekat yang ado dilingkungan mereka. Idak mungkin biso ilang dan malah bakal menjadi jadi traumanyo. Memang untuk pelecehan seksual ini susah untuk dibuktike kasusunyo, apolagi ini terjadi kadang kadang samo budak budka kexik yang idak tau apo apo. Sebagai wong tuo, aku amen denger berita mak ini, aku mikir harus ngajari anak aku caro bertahan dari predator seks mak itu. Harus ngajari anak betino ataupun lanang tenapo terkecuali, untuk ngasih tau mereka jangan sampe ado uwong yang berani megang bagian tubuh yang pribadi di badan mereka. Dengan caro ini mereka akan tau amen hal mak itu salah, dan aku ngajarke mereka pulo untuk berani ngomong samo apo yang terjadi samo mereka. Selain itu aku jugo rajin ngecek badan anak aku ps lagi aku mandike, bir aku tau amen ado bekas belas yang mencurigake. Ayo kito harus ngelakuke ini seidaknyo ke anak anak kito dewek. Biar anak kito meraso aman dan terlindungi.
Diagnosa dokter untuk pasien yang menderito penyakit terminal ( penyakit yang serius, yang biso dalem waktu deket mendekati kematian) memang dibutuhke ketelatenan dan kehati hatian. Kabar buruk tentang vonis penyaket ini, biso ngebuat pasien kaget dan malah beken nambah buruk kondisi mental si pasien. Untuk nyampekekabar buruk dibutuhke caro bekomunikasi yang pas dan hati hati. Dibutuhke kemampuan ngomong yang baek dari dokter. Selain itu, diperluke kemampuan untuk ngerespon emosi pasien, ngajak pasien melok serto ngambek keputusan, kemampuan untuk ngadepi kenyataan tentang harapan pasien biso sembuh, ngadepi tuntutan dari pasien samo keluargonyo trus tu makmano ngasih harapan ke pasien di kondisi yang susah mecak lah dak katek harapan lagi untuk hidup.
Dalam dunio begawe tekadang kito memang betemu samo macem macem sipat manusio. Banyak uwong yang pengen sukses tapi dka mikirke caro yang bener, caro kotor sekotor apopun biso dilakuke demi kejayaan dirinyo dewek. Memang dak biso bekawan samo sembarang uwong amen ditempat begawe. Salah salah pilih kawan kito malah dimanfaatke. Dalam dunio begawe, kito harus hati hati dalam milih kawan. Dan kito jugo harus punyo sifat tegas untuk ngelindungi diri kito dewek dari uwong yang punyo sifat jahat, galak manfaatke kawan dewek. Banyak sudah pengalaman uwong yang begawe di perusahaan taoi salah milih kawan jadinyo dimanfaatke bae. Apolagi amen ado sipat dka enakan didiri kito pasti nak marah jugo makmano. Kadang wong tejingok baek diluar, tapi dalemnyo atinyo busuk.
Aku ngurusi untuk nikahan dewekan, belanjo apo apo dewekan idak pake jasa WO. Kemaren aku tanyo samo mamak aku nak nyari sopenir apo untuk nikahan ni? Uji mamak mending yang bemanpaat bae, trus aku mikir iyo jugo tapi aku dka galak yang lah pasaran. Akhernyo aku pegi ke pasar jatinegara nyari nyari sopenir nikah smao kawan aku. Ado sejam muter muter masih belom tau nak beli sopenir apo, kareno hasoku lah biaso galo mecak sendok garou, gelas cangker, mangkok pitring, dan yang laen laen. Akhernyo aku browsing di internet nyari ide nak beli apo, trus aku liat ado souvenir teko untuk ngerebus aer yg bentuknyo mecak aladin. Pas nian ujiku laki ku kan dari maroko jadi sopenir teko aladin perak pas untuk nikahan kami. Yosudah aku becarian di pasar jatinegaro idak ngatek. Akhernyo aku ngambek cuti untuk pegi ke surabaya, disano ado pasar khusus wong arab dan njelah nian aku dapet tekonyo disano. Lego akhernyo sopenir aku lah sudah ado, tinggal myiapke yang laennyo.
Eminem penyanyi Rap terkenal di dunio, yang kontroversial kareno lirik lagu yang dio buat. Bukan kareno sengajo mak itu, tapi ternyato ado kisah kisah dio pas masih kecik dulu yang menyedihkan dan ngebuat dio trauma sampe besak. Dengan nulis lagu dio keluarke emosinyo lewat lagu lagu yang dio tulis. Lagu lagu eminem kebanyakan ditujuke untuk Bapak dio yang ninggalke dio dari waktu eminem masih kecik. Cerito idup eminem yang menyedihkan waktu kecik emang ninggalke kepaitan idup di hati dio. Susah buat dio ngelepaske kepaitan itu, makonyo dio bikin lagu dengan lirik yang agak kasar tentang bapaknyo yang dak pernah ado disamping dio dari dio kecik.
Siapo sih yang dak pengen punyo pernikahan Impian? Alhamdulillah nyo resepsi pernikahan aku kemaren berjalan dengan lancar, tamu tamu jugo puas. Acaro itu jugo bekesan nian di aku dan jadi pengalaman yang idka kulupoke seumur idup aku. Tapi dibalik acaro yang meriah itu ado kejadian lucu yang emnag lucu nian. Jadi pas acara kemaren aku ngundang acara cabaret buat show diacara nikahan aku. Cabaret show tuh memang rombongan banci banci yang meranke mulai mereka nyanyi begaya mecak beyonce, mariah carey pulo. Ps lagi seru serunyo tibo tibo sikok banci pas lagi joget joget sumpelannyo di tetek nyo mencuat. ketawo galo seruangan, ado ado bae entah itu dibuat buat apo memang dak sengajo masih misteri nyampek sekarang
Banyak uwong yang punyo pengalaman dikejer samo anjing entah itu pas masih kecik ataupun pas lah dewaso. Pengalaman dikejer anjing atau bahkan sampe digigit bikin uwong takut samo binatang peliharana sikok ini. Tapi sebenernyo anjing idak bakal ngejer atau sampek nyerang amen meraso dak teganggu. Anjing punyo naluri nyerang amen dio ngeraso dalam kondisi bahayo, misalnyo kito ngelewati atau bahkan masuknke area yang menuurt anjing dak boleh dimasuki. Dio pasti mengginggong bahakn mengejar kito. Trus ado beberapo anjing yang nalurinyo mmenag nyerang amen kito tejingok takut, gugup dan cemas. Mungkin naluri kito itu tebaco oleh anjing dan menurut anjing naluri itu jugo membahayakan but si anjing.
Pengen buat acaro nikahan yang special dan sellau dikenang ? Jangan khawatir kareno sekarang ado jasa Rahul Wedding. Rahul Wedding merupoke jasa Wedding Organizer yang tekenal nian  di Jakarta Timur. Sebagai WO berpengalaman trus jugo propesional, yang paleng kami utamoke adalah kepuasan pelanggan kami. Rahul Wedding ngasih tawaran banyak untuk pilihan paket pesta  nikah, diantaranyo catering, dekorasi penuh, sewo kebaya atau kostum, MUA, foto dan video. Dengan banyaknyo pilihan paketnyo yang beragam, kamu bisonmenyesuaikenyo samo hargo dan selero kamu dewek. Agek barulah kami kabulke pesata nikah impian lami. Ayo buat calon penganten daftar sekarang bae trus dapetke banyak promo samo keuntungannyo. Kami selalu ado untuk pelanggan setio aku.
Kaget ngedenger berita ado penemuan harto karun dari jaman kerajaan majopahit. Harto karun tesebut berupo duit koin kuno yang diperkiroke merupoke duit tiongkok. Dari penemuan ini biso jaid bukti memang amen antara kerjaan Mahopahit samo tiongkok memang sudah pernah ngejalin hubungan perdagangan. Kemungkinan duit yang biaso dipake di jaman kerajana majopahit ini merupoke duit chino. Hal itu sesuai samo sejarah tentang perdagangan internasional pas jaman jawo kuno yang dilakuke samo kerjaan kerjaan jawo kuno daei kerajaan medang nyampek ke kerajaan majapahit. Dijelaske amen dulu kerajaan kunondi jawo ngejual hasil alamnyo untuk ditukerke dengan mato uang kerjaan tiongkok yang diperkiroke dari dinasti sung. Jadi duit yang beredar di kerajaan jawo kuno merupoke duit dari kerajaan tiongkok dinasti sun yang beredar dikerajoan majopahit.
Aku paleng seneng kalo bebelian barang kes keras dibandingke kredit. Kareno aku dak biso banyak pikiran uwongnyo, apolagi amen harus mikirke cicilan . Jadi amen aku pengen barang yo aku nabung duli sampe duitnyo tekumpul barulah aku beli. Mecak hari ini aku tebeli tas branded pake duit tabungan aku dewek. puas rasonyo. Ternyato amen kito biasoke nabung dulu baru beli barang secaro dak sengajo prilaku konsumtip kito ilang. Kito jadi idak terlalu boros, trus jugo kito biso ngatur keuangan kito. Aku sebenernyo dulu tipe iwong yang harus belanjo tiap bulan, entah tas, sepatu baju harus aku beli. Alhasil aku dak punyo tabungan terus keuangan aku pulo berantakan. Jadi sekarang contohnyo aku pengen tas hargo 2juta. Trus ta situ nak dipake 5 buln lagi, yosudah aku nabung 500 ribu tiap bulan. Trus sekarang kebeli tasnyo dan aku puas, trus keuangan aku terkelola dengan baek. Dana makan, dana darurat aku dak keganggu. Aku jugo lebih tenang ngejalani idup tanpo utang. Memang banyak manfaat yang aku rasoke setelah tebiaso nabung.
Raso jijik merupoke perasaan alami yang dialami samo setiap uwong amen tejingok muntahan yang ditemuke sembarangan. Hal mecak ini disebabke kerno adonyo virus, bakteri atu mikroorganisme alin yang mungkin bae tekandung di dalam muntahan yang biso ngebahayoke bagi kesehatan manusio. Selaen itu pulo, munthana biso memicu persaan mual buat uwong yang ngejingoknyo dikernoke bau yang ditimbulke itu mengganggu nian dan idak. Selain itu muntahan yang ditemuke sembarangan jugo mengganggu keindahan jugo kebersihan lingkungan sekitar, bahkan biso nimbulke penyebaran penyakit yang biso tejaid infeksi besak. Oleh kernonyo penting nian buat kito ngejago kebersihan dengam caro jangan muntah sembarangan, sehinggo kebersihan tejago dan jugo ini baek buat kenyamanan besamo.
Punyo ketakutan berlebihan samo sesuatu atau samo objek tertentu? Sebenernyo raso takut ini dateng daei pikiran negatif yang berlebihan. Pikiran ini datang sehinggo kito dak biso ngomtrol emosi kito, jadilah kito biso jadi takut dna cemas secaro belebihan. Nah sebenenryo hal ini biso kito atasi dengan ngubah pikiran kito jadi positip, dan berusaho untuk ngontrol perasaan takut dan cemas kito biar biso lebih santay. Tapi emmang dak semudah itu dilakuke samo beberapo uwong yang punyo phobia. Untuk beberapo uwong bahkan dak berani untuk sembuh, Nah untuk uwong yang mak ini memang  perlu bantuan psikolog untuk coba keluar dari perasaan phobianyo. Ayo kalo kamu punyo raso phobia biso dateng ke psikolog tedekat untuk menyembuhkn phobia kamu. Apolagi kalo phobia kamu sampek ke tahap serius yang ngeganggu ke kehidupan sehari hari kamu. Kamu harus secepet mungkin pegi ke psikiater buat usaha nyembukennyo.
Ujian masuk SBMPTN itu banyak saingannyo. Makonyo saro nian nak nembusnyo, apolagi amen kito modal belajar bae. Dem pastilah jarang yang lolos kecuali faktor hoki bae. Aku lah tigo kali pengalaman melok seleksi SBMPTN, padahal aku jugo belajar mati matian tapi sayangnyo aku dak pernah melo try out soal soal SBMPTN yang sering diadoke samo mahasiswa alumni sekolah kami. Padahal ternyato itu jugo pacak ngebantu kito untuk latihan tes sebelom kito melok tes SBMPTN. Jadi tes try out itu biso ngasih kito gambaran samo kemampuan kito dan passing grade jurusan dari kampus yang kito pilih. Semakin banyak kito meloki try out semakin kito ngerti samo kemampuan kito dan semakin jugo kito biaso ngerjoke soal soal SBMPTN. Jadi buat kamu kami yang nak melok SBMPTN mending meloki bae try out yang diselenggaroke walaupun dari mano bae. Ayo melok bae kareno itu jugo penting untuk latihan kito sebelom unian sebenenrnyo.